Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита Мијалче Стојанов со службена легитимација број 0005 и Елена Јанчева со службена легитимација број 0020, изврши редовен инспекциски надзор над субјектот на инспекциски надзор ЈУ Центар за социјална работа Валандово со седиште на ул.,, Никола Карев,, бр. 24 застапуван од В.Д Директорот Данче Коцевска и со Записник ИП1 број 16-01 од 23.01.2025 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236 /2022 и 65/2023), го донесе следното

**Р Е Ш Е Н И Е**

Се наредува на Данче Коцевска, В.Д Директор на ЈУ Центар за социјална работа Валандово (во натамошниот текст: Центарот), да ги отстрани констатираните неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, односно да ги преземе следните мерки во определените рокови:

1.Центарот, во сите предмети на доставените решенија од надлежниот суд за одземање на деловната способност, односно за враќање на одземената деловна способност, по службена должност, да обезбеди клаузула на правосилност, согласно член 166 од Законот за семејството.

**Рокот за извршување на изречената инспекциска мерка е 30 дена од денот на приемот на решението и постојано**

2.Центарот,во сите предмети по доставување на решението за ставање под старателство и решението за престанок на старателството до Управата за водење на матичните книги на евиденција, да обезбеди доказ, односно нов извод на родените во кој ќе стои забелешка дека лицето е ставено под старателство, односно старателството му престанало, согласност со член 141 од Законот за семејството.

**Рокот за извршување на изречената инспекциска мерка е 30 дена од денот на приемот на решението и постојано**

3.Центарот во диспозитивот на решението за ставање на лице под старателство, да ја внесува обврската по службена должност, да го известува матичарот во рок од 15 дена од денот на правосилноста на решението, a доколку лицето има имот и надлежниот орган кој ги води книгите за евиденција на недвижностите, што не е во согласност со член 141 од Законот за семејството.

**Рокот за извршување на изречената инспекциска мерка е 30 дена од денот на приемот на решението и постојано.**

4.Центарот, во предметот на Н.Н лице со целосно одземена деловна способност ставено под старателство на Д. Б. со решение број 13-799 од 23.01.2023 година, да го извести надлежниот орган кој ги води книгите за евиденција на недвижностите, односно да го достави решението до Агенцијата за катастар на недвижностите и да се внесе прибелешка во имотниот лист, согласно член 141 став 2 од Законот за семејството

**Рокот за извршување на изречената инспекциска мерка е 30 дена од денот на приемот на решението и постојано.**

5. Центарот, да бара од старателите: Д. Б. за Н.Н.и од С. З. за Н.Н, да достават старателски извештај кој ќе биде сеопфатен, од кој ќе се види нивната грижа, а особено за нивното здравје, издржување и оспособување за самостоен живот, како и управување и располагање со имотот и за сите приходи и расходи на лицето под старателство, како и за крајната состојба на нивниот имот, согласно со член 151 од Законот за семејството.

**Рокот за извршување на изречената инспекциска мерка е 30 дена од денот на приемот на решението и постојано**

6.Центарот, во предмет број 13-574 за малолетните лица без родителска грижа Н. и Н.Н, ставени под старателство на З. С. и во предмет број 10-554 за малолетно лице без родителска грижа Н.Н., ставен под старателство на П.Ј, да обезбеди податоци, односно да побара доказ за поседување на недвижности за мајката и таткото на малолетното лице од надлежниот орган кој ги води книгите за евиденција на недвижностите, согласно член 89 став 2 и член 160 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано**

7.Центарот, во предметот на Н. и Н. Н малолетни лица без родителска грижа, ставени под старателство на З. С. со решение број 13-574 од 28.09.2023, да го задолжи старателот да преземе активности, во врска со тоа дали малолетните лица ставени под старателство ги исполнуваат условите за оставрување право на семејна пензија, согласно со член 158 и 160 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано**

8. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 1 од Законот за социјалната заштита, преку инспекторите за социјална заштита Мијалче Стојанов со службена легитимација број 0005 и Елена Јанчева со службена легитимација број 0020, изврши редовен инспекциски надзор над субјектот на инспекциски надзор ЈУ Центар за социјална работа Валандово со седиште на ул.,, Никола Карев,, бр. 24 застапуван од В.Д Директорот Данче Коцевска и состави Записник ИП1 број 16-01 од 23.01.2025 година, во кој се констатирани недостатоци и неправилности во постапувањето на Центарот во постапката за ставање под старателство на малолетни лица без родителска грижа, старателство над лица на кои им е одземена или ограничена деловната способност, стaрател за посебен случај и преземање на потребните мерки за остварување на целите на стрателството.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика, демографија и млади под ИП1 број 16-01 од 30.01.2025 година.

Инспектори за социјална заштита:

Мијалче Стојанов Елена Јанчева